**Δελτίο Τύπου - Ανακοίνωση**

 Η Θεολογική Σχολή Εκκλησίας Κύπρου ανακοινώνει την τέλεση των εγκαινίων της, την Τρίτη 15 Σεπτεμβρίου 2015, στις 19:00, το βράδυ.

Η εκδήλωση θα γίνει στην Αίθουσα Τελετών του Ιδρύματος Αρχιεπισκόπου Μακαρίου Γ΄. Στην τελετή θα παραστεί και απευθύνει χαιρετισμό η Α.Ε. ο πρόεδρος της Δημοκρατίας κ. Νίκος Αναστασιάδης. Η Α.Μ. ο Αρχιεπίσκοπος Κύπρου Χρυσόστομος θα μιλήσει για την ίδρυση της Σχολής. Θα αναγνωσθεί, επίσης χαιρετισμός της Α.Θ.Π. του Οικουμενικού Πατριάρχου κ.κ. Βαρθολομαίου. Ο Βυζαντινός Χορός της Ιεράς Αρχιεπισκοπής Κύπρου θα ψάλλει εκκλησιαστικούς ύμνους.

Η Α.Μ. ο Αρχιεπίσκοπος Κύπρου Χρυσόστομος και η Α.Ε. ο πρόεδρος της Δημοκρατίας κ. Νίκος Αναστασιάδης θα εγκαινιάσουν το κτήριο της Θεολογικής Σχολής Εκκλησίας Κύπρου, που αποτελεί αρχαίο μνημείο και θα αποκαλύψουν τη σχετική αναμνηστική πλάκα.

Θα ακολουθήσει δεξίωση στην αυλή του κτηρίου της Σχολής.

Ιερά Αρχιεπισκοπή Κύπρου